CELEX: 52019PC0268
Language: el
Date: 2019-06-12
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας με τη μορφή ανταλλαγής επιστολών μεταξύ της Ευρωπαϊκής Ένωσης και της Ουκρανίας για την τροποποίηση των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.6.2019
            COM(2019) 268 final
            2019/0131(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας με τη μορφή ανταλλαγής επιστολών μεταξύ της Ευρωπαϊκής Ένωσης και της Ουκρανίας για την τροποποίηση των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («συμφωνία σύνδεσης»), η οποία περιλαμβάνει μια εκτενή και ολοκληρωμένη ζώνη ελεύθερων συναλλαγών, άρχισε να ισχύει την 1η Σεπτεμβρίου 2017. Η συμφωνία σύνδεσης, μεταξύ άλλων, καθορίζει προτιμησιακούς όρους για τις διμερείς εμπορευματικές συναλλαγές.
               
               
                  Από τα μέσα του 2016 άρχισε να εισάγεται ένας νέος τύπος τεμαχίου πουλερικών από την Ουκρανία στην ΕΕ σε ολοένα μεγαλύτερες ποσότητες. Αυτό το νέο τεμάχιο αποτελείται από ένα παραδοσιακό στήθος μαζί με τα βραχιόνια οστά από τις φτερούγες, με τα τελευταία να αποτελούν πολύ μικρό μέρος του συνολικού βάρους του τεμαχίου. Μετά από ελάχιστη μεταποίηση, το τεμάχιο αυτό μπορεί να διατεθεί στην αγορά της ΕΕ ως στήθος πουλερικών. Η ραγδαία αύξηση των αδασμολόγητων εισαγωγών του συγκεκριμένου τεμαχίου πουλερικών, το οποίο δεν υπήρχε ούτε μπορούσε να προβλεφθεί κατά τη διάρκεια των διαπραγματεύσεων για τη συμφωνία σύνδεσης, υπονομεύει την προστασία που προβλέπεται για το στήθος πουλερικών βάσει της συμφωνίας σύνδεσης και είναι ικανή να διαταράξει τη λεπτή ισορροπία που επικρατεί στην ενωσιακή αγορά κρέατος πουλερικών. Στις 20 Δεκεμβρίου 2018 το Συμβούλιο εξουσιοδότησε την Επιτροπή να αρχίσει διαπραγματεύσεις με την Ουκρανία με σκοπό την εξεύρεση λύσης μέσω της τροποποίησης των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης. 
               
               
                  Οι διαπραγματεύσεις διεξήχθησαν από τις 29 Ιανουαρίου έως τις 22 Φεβρουαρίου 2019 και ολοκληρώθηκαν στις 19 Μαρτίου 2019. Η συμφωνία συνίσταται στην ενσωμάτωση των δύο δασμολογικών κλάσεων ΣΟ 0207 13 70 και 0207 14 70 στην υφιστάμενη δασμολογική ποσόστωση, η οποία επί του παρόντος ανέρχεται στους 18 400 τόνους και θα αυξηθεί στους 20 000 τόνους το 2021 (αύξων αριθμός 09.4273), ενώ το μέγεθος της δασμολογικής ποσόστωσης θα αυξηθεί κατά 50 000 τόνους. Ως εκ τούτου, οι εισαγωγές υπό τις δασμολογικές κλάσεις ΣΟ 0207 13 70 και 0207 14 70 οι οποίες υπερβαίνουν τη δασμολογική ποσόστωση θα υπαχθούν στον δασμολογικό συντελεστή του μάλλον ευνοούμενου κράτους, οποίος ανέρχεται σε 100,8 €/100 kg καθαρού βάρους. 
               
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Η πρόταση καθιερώνει ένα σταθερό και προβλέψιμο εμπορικό περιβάλλον για το κρέας πουλερικών και διασφαλίζει την εύλογη και μετρούμενη αύξηση του εμπορίου με την Ουκρανία. Ο σκοπός αυτός συνάδει με τον στόχο του ελεύθερου και δίκαιου εμπορίου που αναφέρεται στο άρθρο 3 παράγραφος 5 της Συνθήκης για την Ευρωπαϊκή Ένωση (ΣΕΕ), καθώς και με τον στόχο της αρμονικής ανάπτυξης του παγκόσμιου εμπορίου που αναφέρεται στο άρθρο 206 της Συνθήκης για τη λειτουργία της Ευρωπαϊκής Ένωσης (ΣΛΕΕ).
               
            
            
               •Συνέπεια με άλλες πολιτικές της Ένωσης
            
            
               
                  Οι στόχοι που περιγράφονται ανωτέρω είναι συνεπείς προς την κοινή γεωργική πολιτική, και ιδίως με τους στόχους της βάσει του άρθρου 39 της ΣΛΕΕ, στους οποίους περιλαμβάνεται και η σταθεροποίηση της αγοράς.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Άρθρο 207 σε συνδυασμό με το άρθρο 218 παράγραφος 4 της ΣΛΕΕ.
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Σύμφωνα με το άρθρο 5 παράγραφος 3 της ΣΕΕ, η αρχή της επικουρικότητας δεν εφαρμόζεται στους τομείς που υπάγονται στην αποκλειστική αρμοδιότητα της ΕΕ. Η κοινή εμπορική πολιτική συγκαταλέγεται στους τομείς αποκλειστικής αρμοδιότητας της Ένωσης, που απαριθμούνται στο άρθρο 3 της ΣΛΕΕ. Μεταξύ άλλων, σύμφωνα με το άρθρο 207 της ΣΛΕΕ, η εν λόγω πολιτική περιλαμβάνει τη διαπραγμάτευση εμπορικών συμφωνιών.
               
            
            
               •Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας. Πράγματι, ο μόνος τρόπος για την εξεύρεση λύσης στο πρόβλημα που επισημαίνεται ανωτέρω και, ως εκ τούτου, για την επίτευξη του στόχου της παρούσας πρότασης είναι η τροποποίηση των δασμολογικών συντελεστών και των παραχωρήσεων όσον αφορά τις δασμολογικές ποσοστώσεις για το κρέας πουλερικών και τα παρασκευάσματα κρέατος πουλερικών που καθορίζονται στη συμφωνία σύνδεσης.
               
            
            
               •Επιλογή της νομικής πράξης
            
            
               
                  Απόφαση του Συμβουλίου της Ευρωπαϊκής Ένωσης.
               
            
         
         
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Η Επιτροπή ενημερώθηκε από διάφορα ενδιαφερόμενα μέρη, και ιδίως από τον ευρωπαϊκό τομέα κρέατος πουλερικών, σχετικά με την ανησυχία τους όσον αφορά τις εισαγωγές στην Ένωση του εν λόγω νέου τεμαχίου πουλερικών, το οποίο αποτελείται κατά κύριο λόγο από στήθος πουλερικών από την Ουκρανία. Η Επιτροπή παρακολούθησε στενά τις εισαγωγές κρέατος πουλερικών από την Ουκρανία και εξέτασε διεξοδικά τους ισχυρισμούς των ενδιαφερόμενων μερών ως προς το συγκεκριμένο ζήτημα.
               
            
            
               •Συλλογή και χρήση εμπειρογνωσίας
            
            
               
                  Η Επιτροπή ήρθε σε επαφή με διάφορα ενδιαφερόμενα μέρη, τα οποία κατέθεσαν τις απόψεις τους σχετικά με συγκεκριμένα ζητήματα πρόσβασης στην αγορά που αφορούν τις αδασμολόγητες εισαγωγές κρέατος πουλερικών από την Ουκρανία.
               
            
            
               •Εκτίμηση επιπτώσεων
            
            
               
                  Η παρούσα πρόταση δεν υποστηρίζεται από εκτίμηση επιπτώσεων. Όπως εξηγείται στο τμήμα «Αιτιολόγηση και στόχοι της πρότασης», οι αδασμολόγητες εισαγωγές νέων τεμαχίων αυξάνονται με ταχείς ρυθμούς. Δεδομένου ότι οι εν λόγω εισαγωγές δεν υπόκεινται σε ποσοτικούς περιορισμούς, υπάρχει η πιθανότητα, εάν το εμπορικό καθεστώς τους παραμένει αμετάβλητο, να υπονομεύσουν την προστασία που παρέχεται για το στήθος πουλερικών με τη μορφή δασμολογικών ποσοστώσεων βάσει της συμφωνίας σύνδεσης και, ως εκ τούτου, να διαταράξουν τη λεπτή ισορροπία που επικρατεί στην ενωσιακή αγορά κρέατος πουλερικών. Ως εκ τούτου, είναι επιτακτική ανάγκη να βρεθεί λύση για την κατάσταση αυτή. Η Επιτροπή έχει λάβει πολυάριθμες γραπτές ερωτήσεις από βουλευτές του Ευρωπαϊκού Κοινοβουλίου και τον ευρωπαϊκό τομέα κρέατος πουλερικών με τις οποίες ζητείται η ανάληψη δράσης προκειμένου να βρεθεί λύση.
               
               
                  Η αξία των εισαγωγών στην ΕΕ υπό τις δύο δασμολογικές κλάσεις ΣΟ 0207 13 70 και 0207 14 70 κατά τα τελευταία πλήρη ημερολογιακά έτη 2016 και 2017 ανήλθε συνολικά στα 43,9 εκατ. ευρώ. Το ποσό αυτό αντιπροσωπεύει το 23,9 % των συνολικών εισαγωγών κρέατος πουλερικών στην ΕΕ από την Ουκρανία το 2016 και το 2017 και το 1,1 % του συνόλου των εισαγωγών κρέατος πουλερικών στην ΕΕ από όλες τις τρίτες χώρες κατά τα δύο αυτά ημερολογιακά έτη. Το 2018 η αξία των εισαγωγών ανήλθε σε 91,4 εκατ. ευρώ.
               
               
                  Η πρόταση ενσωματώνει τις τρέχουσες αδασμολόγητες εισαγωγές υπό τις δασμολογικές κλάσεις με τους κωδικούς ΣΟ 0207 13 70 και 0207 14 70 «άλλα τεμάχια, νωπά ή κατεψυγμένα» στην υφιστάμενη δασμολογική ποσόστωση για τις εισαγωγές πουλερικών από την Ουκρανία και επαναφέρει τον δασμό του μάλλον ευνοούμενου κράτους για τις εν λόγω δύο δασμολογικές κλάσεις. Αυτό σημαίνει ότι η συμφωνία σύνδεσης θα σταθεροποιήσει τις υφιστάμενες εισαγωγές στην ΕΕ κρέατος πουλερικών από την Ουκρανία, και αυτό χωρίς περαιτέρω επιπτώσεις για το διμερές εμπόριο.
               
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου
               
            
            
               •Θεμελιώδη δικαιώματα
            
            
               
                  Η πρόταση δεν θα έχει επιπτώσεις στην προστασία των θεμελιωδών δικαιωμάτων.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η πρόταση δεν θα έχει καμία επίπτωση στον προϋπολογισμό της ΕΕ υπό τη μορφή διαφυγόντων τελωνειακών δασμών.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Η Επιτροπή θα εξακολουθήσει να παρακολουθεί στενά τις εισαγωγές κρέατος πουλερικών από τρίτες χώρες.
               
            
         
         
            
               2019/0131 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας με τη μορφή ανταλλαγής επιστολών μεταξύ της Ευρωπαϊκής Ένωσης και της Ουκρανίας για την τροποποίηση των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 3 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5, 
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου
                  1
                («συμφωνία σύνδεσης»), άρχισε να ισχύει την 1η Σεπτεμβρίου 2017.
            
            
               (2)Ο νέος τύπος τεμαχίου πουλερικών αποτελείται από ένα παραδοσιακό στήθος μαζί με τα βραχιόνια οστά από τις φτερούγες και μπορεί, μετά από ελάχιστη μεταποίηση στην Ένωση, να διατεθεί στην αγορά της ως στήθος πουλερικών. Κατά συνέπεια, οι απεριόριστες εισαγωγές αυτών των τεμαχίων, εκ των οποίων οι εισαγωγές από την Ουκρανία ανήλθαν σε 55 500 τόνους το 2018, ενέχουν τον κίνδυνο υποβάθμισης των όρων υπό τους οποίους μπορούν να εισάγονται στην Ένωση τα παραδοσιακά τεμάχια στήθους πουλερικών βάσει της συμφωνίας σύνδεσης, και ιδίως των ποσοτικών περιορισμών με τη μορφή δασμολογικής ποσόστωσης.
            
            
               (3)Στις 20 Δεκεμβρίου 2018 το Συμβούλιο εξουσιοδότησε την Επιτροπή να αρχίσει διαπραγματεύσεις με την Ουκρανία με σκοπό την τροποποίηση των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης. Οι διαπραγματεύσεις ολοκληρώθηκαν επιτυχώς στις 19 Μαρτίου 2019. Συνεπώς, πρέπει να υπογραφεί εξ ονόματος της Ένωσης η συμφωνία με τη μορφή ανταλλαγής επιστολών μεταξύ της Ευρωπαϊκής Ένωσης και της Ουκρανίας για την τροποποίηση των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης («η συμφωνία»), με την επιφύλαξη της σύναψής της σε μεταγενέστερη ημερομηνία.
            
            
               (4)Προκειμένου να εξαλειφθεί γρήγορα ο κίνδυνος δυνητικά απεριόριστων αδασμολόγητων εισαγωγών των εν λόγω τεμαχίων πουλερικών, η συμφωνία θα πρέπει να εφαρμοστεί προσωρινά,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Εγκρίνεται, εξ ονόματος της Ένωσης, η υπογραφή της συμφωνίας με τη μορφή ανταλλαγής επιστολών μεταξύ της Ευρωπαϊκής Ένωσης και της Ουκρανίας για την τροποποίηση των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης («η συμφωνία»), με την επιφύλαξη της σύναψης της εν λόγω συμφωνίας.
            
            
               Το κείμενο της προς υπογραφή συμφωνίας επισυνάπτεται στην παρούσα απόφαση.
            
            
               Άρθρο 2
            
            
               Η Γενική Γραμματεία του Συμβουλίου καταρτίζει την πράξη εξουσιοδότησης του προσώπου ή των προσώπου που θα ορίσει ο διαπραγματευτής της συμφωνίας για την υπογραφή της συμφωνίας, με την επιφύλαξη της σύναψής της.
            
            
               Άρθρο 3
            
            
               Η συμφωνία εφαρμόζεται προσωρινά από την πρώτη ημέρα του μήνα που έπεται της ημερομηνίας παραλαβής από τον θεματοφύλακα:
            
         
         
            
               –
                     της κοινοποίησης, από μέρους της Ένωσης, σχετικά με την ολοκλήρωση των διαδικασιών που απαιτούνται για τον σκοπό αυτό· και
            
            
               –
                     της κοινοποίησης, από μέρους της Ουκρανίας, σχετικά με την ολοκλήρωση της κύρωσης σύμφωνα με τις διαδικασίες και την ισχύουσα νομοθεσία της, 
            
            
               όποια από αυτές είναι μεταγενέστερη, εν αναμονή της έναρξης ισχύος της.
            
            
               Άρθρο 4
            
            
               Η παρούσα απόφαση αρχίζει να ισχύει από την ημέρα της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 161 της 29.5.2014, σ. 3.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.6.2019
            COM(2019) 268 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας με τη μορφή ανταλλαγής επιστολών μεταξύ της Ευρωπαϊκής Ένωσης και της Ουκρανίας για την τροποποίηση των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου
            
               
         
         
            
               Συμφωνία με τη μορφή ανταλλαγής επιστολών μεταξύ της Ευρωπαϊκής Ένωσης και της Ουκρανίας για την τροποποίηση των εμπορικών προτιμήσεων για το κρέας πουλερικών και τα παρασκευάσματα κρέατος πουλερικών που προβλέπονται στη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου
            
            
               Επιστολή της Ευρωπαϊκής Ένωσης
            
            
               Κύριε/Κυρία,
            
            
               Έχω την τιμή να αναφερθώ στις διαπραγματεύσεις μεταξύ της Ευρωπαϊκής Ένωσης και της Ουκρανίας («τα Μέρη») σχετικά με τις εμπορικές προτιμήσεις για ορισμένα κρέατα πουλερικών και παρασκευάσματα κρέατος πουλερικών, οι οποίες ολοκληρώθηκαν στις 19 Μαρτίου 2019.
            
            
               Οι εν λόγω διαπραγματεύσεις κατέληξαν στην ακόλουθη συμφωνία:
            
            
               (1)Στο σημείο Α του προσαρτήματος του παραρτήματος I-A του κεφαλαίου 1 του τίτλου IV της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία»), η εγγραφή για το «κρέας πουλερικών και τα παρασκευάσματα κρέατος πουλερικών» αντικαθίσταται από το ακόλουθο κείμενο: 
            
            
                     
                        «Κρέας πουλερικών και παρασκευάσματα κρέατος πουλερικών 
                     
                     
                     
                     
                     
                     
                     
                     
                     
                     
                     
                     
                     
                     
                     
                  
                  
                     
                        0207 11 (30-90) 
                     
                     
                        0207 12 (10-90) 
                     
                     
                        0207 13 (10-20-30-50-60-70-99)* 
                     
                     
                        0207 14 (10-20-30-50-60-70-99)* 
                     
                     
                        0207 24 (10-90) 
                     
                     
                        0207 25 (10-90)
                     
                     
                        0207 26 (10-20-30-50-60-70-80-99) 
                     
                     
                        0207 27 (10-20-30-50-60-70-80-99)
                     
                     
                        0207 32 (15-19-51-59-90) 
                     
                     
                        0207 33 (11-19-59-90) 
                     
                     
                        0207 35 (11-15-21-23-25-31-41-51-53-61-63-71-79-99) 
                     
                     
                        0207 36 (11-15-21-23-31-41-51-53-61-63-79-90) 
                     
                     
                        0210 99 (39) 
                     
                     
                        1602 31 (11-19-30-90) 
                     
                     
                        1602 32 (11-19-30-90) 
                     
                     
                        1602 39 (21) 
                     
                  
                  
                     
                        50 000 τόνοι/έτος που εκφράζονται σε καθαρό βάρος + 18 400 τόνοι/έτος που εκφράζονται σε καθαρό βάρος με πρόσθετη αύξηση 800 τόνων/έτος που εκφράζονται σε καθαρό βάρος το έτος 2020 και το έτος 2021 
                     
                     
                     
                        + 20 000 τόνοι/έτος που εκφράζονται σε καθαρό βάρος [μόνο για τον κωδικό ΣΟ 0207 12 (10-90)] 
                     
                     
                  
               
               *
                     Για λόγους σαφήνειας, οι δασμολογικές κλάσεις 0207 13 70 και 0207 14 70 που καθορίζονται στο δασμολόγιο της ΕΕ στο παράρτημα I-A του κεφαλαίου 1 του τίτλου IV της συμφωνίας υπόκεινται στη δασμολογική ποσόστωση που ορίζεται στην τρίτη στήλη «Ποσότητα».»
            
            
               (2)Στο δασμολόγιο της ΕΕ στο παράρτημα I-A του κεφαλαίου 1 του τίτλου IV της συμφωνίας, το κείμενο στην τέταρτη στήλη «Κατηγορία σταδιακής κατάργησης» αντικαθίσταται από «50 000 τόνοι/έτος που εκφράζονται σε καθαρό βάρος + 18 400 τόνοι/έτος που εκφράζονται σε καθαρό βάρος με πρόσθετη αύξηση 800 τόνων/έτος που εκφράζονται σε καθαρό βάρος το έτος 2020 και το έτος 2021» για τις ακόλουθες δασμολογικές κλάσεις ΣΟ 2008:
            
            
               0207 11 (30-90) 
            
            
               0207 13 (10-20-30-50-60-70-99) 
            
            
               0207 14 (10-20-30-50-60-70-99) 
            
            
               0207 24 (10-90) 
            
            
               0207 25 (10-90)
            
            
               0207 26 (10-20-30-50-60-70-80-99) 
            
            
               0207 27 (10-20-30-50-60-70-80-99)
            
            
               0207 32 (15-19-51-59-90) 
            
            
               0207 33 (11-19-59-90) 
            
            
               0207 35 (11-15-21-23-25-31-41-51-53-61-63-71-79-99) 
            
         
         
            
               0207 36 (11-15-21-23-31-41-51-53-61-63-79-90) 
            
            
               0210 99 (39) 
            
            
               1602 31 (11-19-30-90) 
            
            
               1602 32 (11-19-30-90) 
            
            
               1602 39 (21) 
            
            
               (3)Στο δασμολόγιο της ΕΕ στο παράρτημα I-A του κεφαλαίου 1 του τίτλου IV της συμφωνίας, για τη δασμολογική κλάση ΣΟ 2008 0207 12 (10-90), το κείμενο στην τέταρτη στήλη «Κατηγορία σταδιακής κατάργησης» αντικαθίσταται από «50 000 τόνοι/έτος που εκφράζονται σε καθαρό βάρος + 18 400 τόνοι/έτος που εκφράζονται σε καθαρό βάρος με πρόσθετη αύξηση 800 τόνων/έτος που εκφράζονται σε καθαρό βάρος το έτος 2020 και το έτος 2021 + 20 000 τόνοι/έτος που εκφράζονται σε καθαρό βάρος».
            
            
               (4)Για το υπόλοιπο του ημερολογιακού έτους κατά το οποίο αρχίζει να ισχύει η παρούσα συμφωνία, η συμπληρωματική ποσότητα των 50 000 τόνων, η οποία πρέπει να προστεθεί στην υφιστάμενη ποσόστωση για το κρέας πουλερικών και τα παρασκευάσματα κρέατος πουλερικών που καθορίζεται στη συμφωνία, υπολογίζεται σε αναλογική βάση. 
            
            
               (5)Για τις εισαγωγές που υπερβαίνουν τη συνολική δασμολογική ποσόστωση για το κρέας πουλερικών και τα παρασκευάσματα κρέατος πουλερικών που αναφέρονται στο σημείο (1), εφαρμόζεται ο δασμός του μάλλον ευνοούμενου κράτους, ύψους 100,8 EUR/100 kg καθαρού βάρους, ο οποίος καθορίστηκε για τις δασμολογικές κλάσεις 0207 13 70 και 0207 14 70 στο δασμολόγιο της ΕΕ στο παράρτημα I-A του κεφαλαίου 1 του τίτλου IV της συμφωνίας.
            
            
               Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την ημερομηνία της τελευταίας κοινοποίησης στον θεματοφύλακα του εγγράφου έγκρισης ή κύρωσης, το οποίο ανταλλάχθηκε μεταξύ των Μερών. 
            
            
               Η παρούσα συμφωνία εφαρμόζεται προσωρινά από την πρώτη ημέρα του μήνα που έπεται της ημερομηνίας παραλαβής από τον θεματοφύλακα:
            
            
               –της κοινοποίησης, από μέρους της Ένωσης, σχετικά με την ολοκλήρωση των διαδικασιών που απαιτούνται για τον σκοπό αυτό· και
            
            
               –της κοινοποίησης, από μέρους της Ουκρανίας, σχετικά με την ολοκλήρωση της κύρωσης σύμφωνα με τις διαδικασίες και την ισχύουσα νομοθεσία της,
            
            
               όποια από αυτές είναι μεταγενέστερη.
            
            
               Θα σας ήμουν ευγνώμων εάν μπορούσατε να επιβεβαιώσετε τη συμφωνία της Ουκρανίας με τα ανωτέρω.
            
            
               Με εξαιρετική εκτίμηση,
            
            
               Βρυξέλλες,
            
            
               Για την Ευρωπαϊκή Ένωση,
            
            
               B. Επιστολή της Ουκρανίας
            
            
               Κύριε/Κυρία,
            
            
               Έχω την τιμή να σας γνωρίσω ότι έλαβα επιστολή σας της [να συμπληρωθεί η ημερομηνία της επιστολής], η οποία έχει ως εξής: 
            
         
         
            
               «Έχω την τιμή να αναφερθώ στις διαπραγματεύσεις μεταξύ της Ευρωπαϊκής Ένωσης και της Ουκρανίας (“τα Μέρη”) σχετικά με τις εμπορικές προτιμήσεις για ορισμένα κρέατα πουλερικών και παρασκευάσματα κρέατος πουλερικών, οι οποίες ολοκληρώθηκαν στις 19 Μαρτίου 2019.
            
            
               Οι εν λόγω διαπραγματεύσεις κατέληξαν στην ακόλουθη συμφωνία:
            
            
               (1)Στο σημείο Α του προσαρτήματος του παραρτήματος I-A του κεφαλαίου 1 του τίτλου IV της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία»), η εγγραφή για το «κρέας πουλερικών και τα παρασκευάσματα κρέατος πουλερικών» αντικαθίσταται από το ακόλουθο κείμενο:
            
            
                     
                        «Κρέας πουλερικών και παρασκευάσματα κρέατος πουλερικών 
                     
                     
                     
                     
                     
                     
                     
                     
                     
                     
                     
                     
                     
                     
                     
                  
                  
                     
                        0207 11 (30-90) 
                     
                     
                        0207 12 (10-90) 
                     
                     
                        0207 13 (10-20-30-50-60-70-99)* 
                     
                     
                        0207 14 (10-20-30-50-60-70-99)* 
                     
                     
                        0207 24 (10-90) 
                     
                     
                        0207 25 (10-90)
                     
                     
                        0207 26 (10-20-30-50-60-70-80-99) 
                     
                     
                        0207 27 (10-20-30-50-60-70-80-99)
                     
                     
                        0207 32 (15-19-51-59-90) 
                     
                     
                        0207 33 (11-19-59-90) 
                     
                     
                        0207 35 (11-15-21-23-25-31-41-51-53-61-63-71-79-99) 
                     
                     
                        0207 36 (11-15-21-23-31-41-51-53-61-63-79-90) 
                     
                     
                        0210 99 (39) 
                     
                     
                        1602 31 (11-19-30-90) 
                     
                     
                        1602 32 (11-19-30-90) 
                     
                     
                        1602 39 (21) 
                     
                  
                  
                     
                        50 000 τόνοι/έτος που εκφράζονται σε καθαρό βάρος + 18 400 τόνοι/έτος που εκφράζονται σε καθαρό βάρος με πρόσθετη αύξηση 800 τόνων/έτος που εκφράζονται σε καθαρό βάρος το έτος 2020 και το έτος 2021 
                     
                     
                     
                        + 20 000 τόνοι/έτος που εκφράζονται σε καθαρό βάρος [μόνο για τον κωδικό ΣΟ 0207 12 (10-90)] 
                     
                     
                  
               
               *
                     Για λόγους σαφήνειας, οι δασμολογικές κλάσεις 0207 13 70 και 0207 14 70 που καθορίζονται στο δασμολόγιο της ΕΕ στο παράρτημα I-A του κεφαλαίου 1 του τίτλου IV της συμφωνίας υπόκεινται στη δασμολογική ποσόστωση που ορίζεται στην τρίτη στήλη «Ποσότητα».»
            
            
               (2)Στο δασμολόγιο της ΕΕ στο παράρτημα I-A του κεφαλαίου 1 του τίτλου IV της συμφωνίας, το κείμενο στην τέταρτη στήλη «Κατηγορία σταδιακής κατάργησης» αντικαθίσταται από «50 000 τόνοι/έτος που εκφράζονται σε καθαρό βάρος + 18 400 τόνοι/έτος που εκφράζονται σε καθαρό βάρος με πρόσθετη αύξηση 800 τόνων/έτος που εκφράζονται σε καθαρό βάρος το έτος 2020 και το έτος 2021» για τις ακόλουθες δασμολογικές κλάσεις ΣΟ 2008:
            
            
               0207 11 (30-90) 
            
            
               0207 13 (10-20-30-50-60-70-99) 
            
            
               0207 14 (10-20-30-50-60-70-99) 
            
            
               0207 24 (10-90) 
            
            
               0207 25 (10-90)
            
            
               0207 26 (10-20-30-50-60-70-80-99) 
            
            
               0207 27 (10-20-30-50-60-70-80-99)
            
            
               0207 32 (15-19-51-59-90) 
            
            
               0207 33 (11-19-59-90) 
            
            
               0207 35 (11-15-21-23-25-31-41-51-53-61-63-71-79-99) 
            
            
               0207 36 (11-15-21-23-31-41-51-53-61-63-79-90) 
            
            
               0210 99 (39) 
            
            
               1602 31 (11-19-30-90) 
            
            
               1602 32 (11-19-30-90) 
            
         
         
            
               1602 39 (21) 
            
            
               (3)Στο δασμολόγιο της ΕΕ στο παράρτημα I-A του κεφαλαίου 1 του τίτλου IV της συμφωνίας, για τη δασμολογική κλάση ΣΟ 2008 0207 12 (10-90), το κείμενο στην τέταρτη στήλη «Κατηγορία σταδιακής κατάργησης» αντικαθίσταται από «50 000 τόνοι/έτος που εκφράζονται σε καθαρό βάρος + 18 400 τόνοι/έτος που εκφράζονται σε καθαρό βάρος με πρόσθετη αύξηση 800 τόνων/έτος που εκφράζονται σε καθαρό βάρος το έτος 2020 και το έτος 2021 + 20 000 τόνοι/έτος που εκφράζονται σε καθαρό βάρος».
            
            
               (4)Για το υπόλοιπο του ημερολογιακού έτους κατά το οποίο αρχίζει να ισχύει η παρούσα συμφωνία, η συμπληρωματική ποσότητα των 50 000 τόνων, η οποία πρέπει να προστεθεί στην υφιστάμενη ποσόστωση για το κρέας πουλερικών και τα παρασκευάσματα κρέατος πουλερικών που καθορίζεται στη συμφωνία, υπολογίζεται σε αναλογική βάση.
            
            
               (5)Για τις εισαγωγές που υπερβαίνουν τη συνολική δασμολογική ποσόστωση για το κρέας πουλερικών και τα παρασκευάσματα κρέατος πουλερικών που αναφέρονται στο σημείο (1), εφαρμόζεται ο δασμός του μάλλον ευνοούμενου κράτους, ύψους 100,8 EUR/100 kg καθαρού βάρους, ο οποίος καθορίστηκε για τις δασμολογικές κλάσεις 0207 13 70 και 0207 14 70 στο δασμολόγιο της ΕΕ στο παράρτημα I-A του κεφαλαίου 1 του τίτλου IV της συμφωνίας.
            
            
               Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την ημερομηνία της τελευταίας κοινοποίησης στον θεματοφύλακα του εγγράφου έγκρισης ή κύρωσης, το οποίο ανταλλάχθηκε μεταξύ των Μερών. 
            
            
               Η συμφωνία εφαρμόζεται προσωρινά από την πρώτη ημέρα του μήνα που έπεται της ημερομηνίας παραλαβής από τον θεματοφύλακα:
            
            
               –της κοινοποίησης, από μέρους της Ένωσης, σχετικά με την ολοκλήρωση των διαδικασιών που απαιτούνται για τον σκοπό αυτό· και
            
            
               –της κοινοποίησης, από μέρους της Ουκρανίας, σχετικά με την ολοκλήρωση της κύρωσης σύμφωνα με τις διαδικασίες και την ισχύουσα νομοθεσία της,
            
            
               όποια από αυτές είναι μεταγενέστερη.»
            
            
               Λαμβάνω την τιμή να επιβεβαιώσω ότι η Ουκρανία είναι σύμφωνη με το περιεχόμενο της εν λόγω επιστολής.
            
            
               Με εξαιρετική εκτίμηση,
            
            
               Κίεβο,
            
            
               Για την Ουκρανία,